سید جاوید علی شاہ جیلانی

سید جاوید علی شاہ جیلانی، ایک پاکستانی سیاست دان ہیں جو اگست 2018 سے اگست 2023 تک پاکستان کی قومی اسمبلی کے رکن رہے۔ اس سے قبل وہ 2003 سے 2007 تک رکن قومی اسمبلی رہ چکے ہیں۔

 ابتدائی زندگی اور تعلیم 
سید جاوید علی شاہ جیلانی 8 مئی 1948 کو خیرپور میرس، پاکستان میں پیدا ہوئے۔ انھوں نے 1970 میں بیچلر آف آرٹس (آنرز) اور 1971 میں پولیٹیکل سائنس میں ماسٹرز کی ڈگری سندھ یونیورسٹی سے حاصل کی۔ 

 سیاسی کیریئر 
سید جاوید علی شاہ جیلانی نے 2002 کے پاکستانی عام انتخابات میں حلقہ NA-216 (خیرپور-II) سے پاکستان پیپلز پارٹیکے امیدوار کے طور پر پاکستان کی قومی اسمبلی کی نشست کے لیے انتخاب لڑا لیکن وہ ناکام رہے۔ انھوں نے 58,735 ووٹ حاصل کیے اور پیر صدرالدین شاہ سے نشست ہار گئے۔ اسی الیکشن میں انھوں نے سندھ کی صوبائی اسمبلی کی نشست حلقہ PS-29 (خیرپور-I) سے آزاد امیدوار کے طور پر حصہ لیا لیکن وہ کامیاب نہیں ہوئے۔ انھوں نے 19 ووٹ حاصل کیے اور سید قائم علی شاہ سے نشست ہار گئے۔

وہ جنوری 2003 میں ہونے والے ضمنی انتخاب میں حلقہ NA-216 (خیرپور-II) سے پاکستان مسلم لیگ (ف) کے امیدوار کے طور پر قومی اسمبلی کے لیے منتخب ہوئے۔ انھوں نے 128,783 ووٹ حاصل کیے اور پیپلز پارٹی کے امیدوار احمد رضا شاہ جیلانی کو شکست دی۔ انھوں نے 2008 کے پاکستانی عام انتخابات میں حلقہ این اے 215 (خیرپور-I) سے مسلم لیگ ایف کے امیدوار کے طور پر قومی اسمبلی کی نشست کے لیے انتخاب لڑا لیکن وہ ناکام رہے۔ انھوں نے 34,014 ووٹ حاصل کیے اور نواب علی وسان سے نشست ہار گئے۔ انھوں نے 2013 کے پاکستانی عام انتخابات میں حلقہ این اے 217 (خیرپور-III) سے پی پی پی کے امیدوار کے طور پر قومی اسمبلی کی نشست کے لیے انتخاب لڑا لیکن وہ ناکام رہے۔ انھوں نے 71,916 ووٹ حاصل کیے اور سید کاظم علی سے نشست ہار گئے۔ وہ 2018 کے پاکستانی عام انتخابات میں پی پی پی کے امیدوار کے طور پر حلقہ NA-210 (خیرپور-III) سے قومی اسمبلی کے لیے دوبارہ منتخب ہوئے۔
 حوالہ جات 

زمرہ:بقید حیات شخصیات
زمرہ:پاکستان پیپلزپارٹی کے اراکین قومی اسمبلی
زمرہ:پاکستانی ارکان قومی اسمبلی 2002ء تا 2007ء
زمرہ:پاکستانی ارکان قومی اسمبلی 2018ء تا 2023ء
زمرہ:پاکستانی ارکان قومی اسمبلی 2024ء تا 2029ء
زمرہ:جامعہ سندھ کے فضلا
زمرہ:1948ء کی پیدائشیں